
REPUBLIKA HRVATSKA 
VUKOVARSKO SRIJEMSKA ŽUPANIJA
[image: msotw9_temp0]
OPĆINA TOVARNIK


OPĆINSKI NAČELNIK


KLASA: 024-08/26-01/04
URBROJ: 2196-28-03-26-2
Tovarnik, 18. rujna 2026. 

VIJEĆNICIMA OPĆINSKOG VIJEĆA
OPĆINE TOVARNIK

PREDMET: Prijedlog Odluke o kratkoročnom zaduženju Općine Tovarnik 
PRAVNA OSNOVA: članak  119. Zakona o proračunu („Narodne novine“ broj 144/21) i članak 31. stavak Statuta Općine Tovarnik (Službeni vjesnik Vukovarsko-srijemske županije 3/22, 9/25)  
PREDLAGATELJ: Načelnik  Općine Tovarnik
IZVJESTITELJ: načelnik Općine Tovarnik    
NADLEŽNOST ZA DONOŠENJE: Općinsko vijeće
TEKST PRIJEDLOGA:
Temeljem članka 119. Zakona o proračunu („Narodne novine“ broj 144/21) i članka 31. Statuta Općine Tovarnik ( „Službeni vjesnik“ Vukovarsko-srijemske županije br. 3/22, 9/25 ), Općinsko vijeće Općine Tovarnik na svojoj 12. sjednici održanoj dana 25. rujna 2026. godine, na prijedlog općinskog načelnika donosi

ODLUKU
o kratkoročnom zaduženju Općine Tovarnik 
 
 
Članak 1.

	Odobrava se kratkoročno zaduživanje – revolving kredit, dopušteno prekoračenje po transakcijskom računu, Općine Tovarnik kod poslovne banke – Croatia banka d.d., do iznosa od 265.000,00  Eur (eura) prema uvjetima banke kreditora, na rok od 12 mjeseci od potpisa ugovora.

Članak 2.

	Općina Tovarnik zadužiti će se po sljedećim uvjetima:
· Iznos zaduženja: max. 265.000,00 Eur
· Vrsta kredita: revolving kredit
· Kamatna stopa: 3,80 % godišnje
· Jednokratna naknada za obradu kredita: 0,4 % odobrenog iznosa kredita
· Instrumenti osiguranja naplate: zadužnica korisnika kredita
· Naknada za neiskorišteni iznos: 0,40% kvartalno 



Članak 3.

	Kratkoročni kredit će se koristiti za premošćivanje jaza nastalog zbog različite dinamike priljeva sredstava i dospijeća obveza za provedbu investicijskih i EU projekata.

Članak 4.

	Ovlašćuje se Općinski načelnik da sklopi Ugovor o kreditu iz točke 1. ove Odluke te izda potrebna osiguranja plaćanja sukladno uvjetima kreditora.


Članak 5.

Ova odluka stupa na snagu prvog dana od dana objave u  „Službenom vjesniku“ Vukovarsko-srijemske županije. 



PREDLAGATELJ OPĆINSKI NAČELNIK   

								Anđelko Dobročinac, dipl.ing. 

